Roberto Firmino

**Roberto Firmino Barbosa de Oliveira** (lindur më 2 tetor 1991) është një futbollist brazilian i cili me luan me klubin anglez Liverpool në Premier League dhe me kombëtaren braziliane si mesfushor sulmues.

## Karriera me klube
### Vitet e hershme
Firmino u bashkua me akademinë e Figueirenses në vitin 2008 në moshën 17 vjeç, pasi e nisi karrierën me CRB. Ai u zbulua nga Marcellus Portella, një dentist. Me klubin e tij të vjetër, Firmino luajti më së shumti si mesfushor mbrojtës.

Firmino bëri debutimin e tij si profesionist më 24 tetor 2009, duke u aktivizuar si zëvëndësues në vend të Toninhos në humbjen 2–1 në shtëpi kundër Ponte Preta në kampionatin Série B. Ai u ngjit në ekipin e parë përfundimisht në janar 2010.

Firmino shënoi golin e parë si profesionist më 8 maj 2010 në fitoren jashtë fushe kundër São Caetano. Ai kontriboi me 8 gola në 36 paraqitje në kampionat, me *Figueiran* që arriti të rikthehej në Série A pas një mungese dy-vjeçare.

### Hoffenheim
Firmino kaloi nga Figueirense te 1899 Hoffenheim në dhjetor 2010, duke firmosur një kontratë deri në qershor 2015. Ai firmosi formalisht me klubin më 1 janar 2011. Ai u përjashtua nga skuadra e parë në nëntor 2011 pasi u erdhi me vonesë në stërvitje.

Më 24 mars 2014, Firmino firmosi një kontratë të tre vjeçare me 1899 Hoffenheim.

Firmino e përfundoi 2013–14 Bundesliga si golashënuesi i katërt më i mirë me 16 gola dhe si asistuesi i dytë më i mirë me 12 asiste në ligë.

### Liverpool
parapamje|majtas|333x333px|Firmino duke luajtur me Liverpoolin në vitin 2017.
Më 23 qershor 2015, gjatë kohës që po luante në Copa América me Brazilin, Hoffenheim dhe Firmino ranë dakord për transferimin e tij në Premier Ligë te Liverpool për 29 milion £. Liverpool e konfirmoi transferimin një ditë më pas, kurse marrëveshja përfundoi zyrtarisht më 4 korrik.

Firmino bëri debutimin e tij zyrtar me klubin më 9 gusht në ndeshjen hapëse të kampionatit, duke zëvëndësuar Jordon Iben në 12 minutat e fundit të fitores 1–0 jashtë fushe kundër Stoke City. Ai shënoi golin e parë për ekipin më 21 nëntor në fitoren 4–1 kundër Manchester Cityt në Stadiumin City of Manchester. Në janar 2016, ai u përshkrua nga Paul Little i gazetës *Irish Examiner* si një lojtar që po përmirsohet vazhdimisht në sezonin e tij të parë në Angli, edhe pse mos arritja e bashkpunimit me qëndër-sulmuesin Christian Benteke solli kritika.

Në vitin 2016, Firmino u përmirsua për shkak të vendosjes së tij nga trajneri Jürgen Klopp në rolin e 9te fallco. Në muajin e parë të vitit të ri, ai shënoi dopieta kundër Arsenalit dhe Norwich Cityt; me performancën kundër kësaj të fundit, ku edhe asistoi në triumfim 5–4, ai fitoi krahasimet me Raheem Sterling. Falë këtyre paraqitjeve, ai u votua si Lojtari i muajit i Liverpoolit në janar. Firmino e mbylli sezonin si golashënuesi më i mirë i ekipit në kampionat me dhjetë gola.

Në sezonin e ardhshëm, 2016–17, Firmino shënoi 12 gola në 38 ndeshje. Ai shënoi golin e parë të sezonit më 23 gusht 2016 në fitoren 5–0 kundër Burton Albion në raundin e dytë të Kupës EFL. Golat e parë në kampionat erdhën më 10 shtator në formë dopiete kundër Leicester City, duke ndihmuar ekipin të fitonte 4–1. Më 6 nëntor, ai shënoi në fitoren 6–1 kundër Watford, një fitore që lejoi Liverpoolin të merrte kreun e klasifikimt për herë të parë nën drejtimin e trajnerit Klopp. Në pjesën e dytë të sezonit, ai shënoi golat e fitoreve në ndeshjet kundër Stoke City dhe West Bromwich Albion.

Firmino e nisi sezonin 2017–18 duke marrë fanellën me numrin 9, kurse numri 11 që kishte u bë pronë e blerjes së re Mohamed Salah. Më 23 gusht, ai shënoi golin e parë të tij në Ligën e Kampioneve në fitoren 4–2 ndaj ish ekipit të tij Hoffenheim në ndeshjen e dytë të fazës play-off; Liverpool siguroi kualifikimin në fazën e grupeve me rezultatin e përgjithshëm 6–3. Në ndeshjen e parë të fazës së grupeve, Firmino shënoi gol si dhe humbi një penallti në barazimin 2–2 kundër Seviljes. Liverpooli e mbylli grupin E në vendin e parë me 12 pikë; Firmino shënoi 6 gola, përfshirë edhe një dygolësh në fitoren tenistike 7–0 kundër Maribor, duke barazuar rekordin e kompeticionit për fitoren më të thellë në ndeshjet si vizitor, si dhe duke u bërë klubi anglez me fitoren më të madhe në ndeshjet si vizitor.

parapamje|djathtas|Firmino para një ndeshje kundër Spartak Moskës në UEFA Ligën e Kampioneve, të cilën e mbylli me 11 gola.
Më 5 janar 2018, gjatë një ndeshje të Kupës FA kundër rivalëve të Evertonit, Firmino ishte objekt i polemikave pas një përplasje me mbrojtësin kundërshtar Mason Holgate. Holgate e shtyu Firminon jashtë vizave kufizuese drejt tifozëve, e cila u pasua me shkëmbime fjalësh, kur u duk sikur Firmino e ofendoi lojtarin. Pas ndeshjes, Holgate e akuzoi Firminon se e kishte ofenduar në mënyrë raciale, akuzat të cilat braziliani i mohoi. Një ditë më pas, Federata Angleze e Futbollit filloi të hetonte rreth kësaj çështje. Pas më pak se dy muaj, pasi kishin marrë dëshmi nga 12 lojtarë, disa gjyqtarë si dhe ishin konsultuar me dy specialistë të leximit të buzëve në gjuhën portugeze, Federata e nxorri Firminon të pafajshëm për "mungesë provash".

Më 14 janar, Firmino shënoi në fitoren 4–3 në shtëpi kundër Manchester Cityt, duke i dhënë rekordit pa humbje të këtyre të fundit. Në fazën me eliminim direkt në Ligës e Kampioneve, Firmino pati një kontribut thelbësor për ekipin, fillimisht duke shënuar në fitoren 5–0 si vizitor kundër Portos në raundin e 16-tave. Pas kësaj, ai shënoi në fitoren 2–1 kundër Manchester Cityt në ndeshjen e kthimit të çerek-finales, duke ndihmuar Liverpoolin të kalojë në gjysëm-finale me rezultatin e përgjithshëm 5–1. Në gjysëm-finale, Firmnio shënoi dopietë në fitoren 5–2 kundër Romës në Anfield, si dhe kontriboi në ndeshjen e kthimit ku Liverpooli siguroi finalen me rezultatin e përgjithshëm 7–6. Në finale, ai dhe Liverpooli u mposhtën Real Madridi 3–1.

parapamje|majtas|150px|Firmino pas finales së Ligës së Kampioneve, 26 maj 2018.
Më 29 prill, Firmino rinovoi kontratën e tij me klubin deri në verën e vitit 2023. Në intervistën pas rinovimit, ai tha se vendimi për të rinovuar ishte "i lehtë". Gjatë këtij sezoni, Firmino, sëbashku me Mohamed Salah, Philippe Coutinhon dhe Sadio Manén, krijuan një katërshe të fortë shënimi të quajtur "Fab Four", në referencë të bandës muzikore të rokut The Beatles, që janë nga i njëjti qytet si klubi. Pas largimit të Coutinhos në merkaton e dimrit, grupi u quajt "Fab Three"; treshja kishte shënuar gjithsej 91 gola sëbashku gjatë këtij sezoni. Firmino shënoi 11 gola në Ligën e Kampioneve, duke qënë golashënuesi më i mirë i ekipit sëbashku me Salah. Performancat e tij në këtë kompeticion u shpërblyen me një vend ekipin e sezonit 2017–18. Firmino shënoi 27 gola në të gjitha kompeticionet për sezonin 2017–18, duke vendosur një rekord të ri personal.

Pasi nuk shënoi në tre ndeshjet e para të sezonit 2018–19, Firmino shënoi golin e parë të sezonit në fitoren 2–1 kundër Leicester City në kampionat më 1 shtator. Më 15 shtator, ai shënoi golin e fitores në triumfin 2–1 kundër Tottenham Hotspur në Wembley, por 15 minuta para përfundimit u zëvëndësua për shkak të një dëmtimi në sy. Ai u rikthye tre ditë më vonë, duke shënuar golin e parë në Ligën e Kampioneve në minutat shtesë të fitores 3–2 kundër Paris Saint-Germain në Anfield. Më 29 dhjetor, ai shënoi tregolëshin e parë me Liverpoolin në fitoren 5–1 kundër Arsenalit, përfshirë një dopietë në dy minuta në pjesën e parë dhe një penallti në pjesën e dytë; kjo gjë që e bëri atë lojtarin brazilian me më shumë gola në Premier Ligë. Në fitoren 4–3 kundër Crystal Palace më 19 janar 2019, Firmino shënoi golin e 1,000të të Liverpoolit në Anfield në epokën e Premier Ligës. Në Ligën e Kampioneve, Firmino ndihmoi Liverpoolin të arrinte finalen për të dytin sezon rresht, duke shënuar katër gola, përfshirë dy në të dy ndeshjet çerek-finale kundër Portos; në finalen kundër Tottenham Hotspur, ai luajti për 58 minuta me Liverpoolin që fitoi me rezultatin 2–0, duke regjistuar suksesin e gjashtë në këtë kompeticion dhe të parin për Firminon. Në Premier Ligë, ku ai shënoi 12 gola në 34 ndeshje, Liverpool e humbi titullin për vetëm 1 pikë ndaj Manchester Cityt.

## Karriera ndërkombëtare
Më 23 tetor 2014, Firmino mori thirrjen e tij të parë në kombëtaren braziliane për ndeshjet miqësore kundër Turqisë dhe Austrisë. Ai debutoi në fitoren 4–0 kundër Turqisë më 12 nëntor, duke luajtur 17 minutat e fundit të ndeshjes në vend të sulmuesit Luiz Adriano. Firmino shënoi golin e tij të parë me kombëtaren më 18 nëntor në fitoren 2–1 jashtë fushe kundër Austrisë.

Në maj 2018, Firmino ishte pjesë e listës prej 23 lojtarësh që do të luanin në Kupën e Botës 2018 në Rusi.

## Statistikat e karrierës
### Klube
### Golat me kombëtaren
. *Rezultatet e Brazilit të listuara të parat, kolonat e golave tregojnë rezultatin pas çdo goli të shënuar nga Firmino.*

## Referime 
## Lidhje të jashtme